Eli Nagel Høgmo

Eli Nagel Høgmo (født 1944) er en tidligere, norsk bedriftsleder og politiker (H).

Hun vokste opp i Kristiansand. Foreldrene, kontorsjef Helmer Nagel fra Trondheim og hustru Lise Beistad fra Meråker, flyttet til dit året før hun ble født. Begge foreldrene var kommunepolitikere for Høyre. Selv meldte hun seg inn i partiet i 1965.

Hun gikk Kristiansand handelsgymnasium. Familien tilbragte sommerferiene i Meråker, og hun flyttet dit i 1965. Hun giftet seg i 1967 med jernbanearbeider Per Atle Høgmo (1941–2019). De fikk tre barn.

Hun begynte som sekretær ved Meraker smelteverk og ferdighusfabrikken Vikinghus. Hun har også hatt en deltidsstilling som bibliotekar i Meråker. I 1981 ble sekretær ved stålplatebedriften Verform i Meråker, hvor hun ble administrativ leder/daglig leder i 1984 og eneeier i 1991. I 2006 gikk hun av med pensjon, og solgte alle aksjene til sønnen Bjørn Nagel Høgmo, som overtok som daglig leder.

Hun var leder i Meråker Høyre, medlem av Meråker kommunestyre 1980–1995, medlem av Nord-Trøndelag fylkesting 1988–1991 og leder i hovedutvalget for miljø- og plansaker. Hun var Høyres 2. vararepresentant til Stortinget fra Nord-Trøndelag 1989–1993, og møtte i alt 14 dager på Stortinget. Hun har også hatt flere andre offentlige verv, som varamedlem av Norges Banks hovedstyre 1992–1994 og styremedlem i Norges Postsparebank 1995–1996.

Hun ble tildelt Nord-Trøndelag fylkeskommunes første likestillingspris i 1996.

 Referanser 

 Eksterne lenker 


Kategori:Høyre-politikere i Nord-Trøndelag
Kategori:Lokalpolitikere i Meråker
Kategori:Vararepresentanter til Stortinget
Kategori:Norske bedriftsledere
Kategori:Personer fra Kristiansand kommune